Diari Oficial de la Generalitat Valenciana


Sumari del DOGV 6675, del 21-12-2011 (2011/12383)

Informació pública de la modificació del Pla General d'Ordenació Urbana relativa a l'ordenança particular Z-RD.
---------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12343


Data del document
:   30-11-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la modificació del Pla General d'Ordenació Urbana relativa a l'ordenança particular Z-RD. [2011/12672]  
El Ple de l'Ajuntament de Castelló de la Plana, en sessió ordinària celebrada el dia 25 de novembre de 2011, va adoptar, entre altres, l'acord següent:  
«Vist l'expedient que s'està tramitant per a l'aprovació de la modificació del Pla General d'Ordenació Urbana relativa a l'ordenança particular Z-RD, del qual es desprén que:  
1. En data 8 de setembre de 2011, Víctor Arandes Pastor, en representació del Casino Antic de Castelló, va presentar, per a la seua tramitació i aprovació municipal, una proposta de modificació de l'ordenança Z-RD del Pla General d'Ordenació Urbana de Castelló de la Plana.  
  
Aquesta proposta va ser sotmesa a estudi dels tècnics municipals que, atenent la referida petició, van redactar el corresponent document de modificació.  
2. La modificació proposada té com a objecte afegir l'ús sociorecreatiu en l'ordenança particular Z-RD, en aquells casos en què únicament es contemplava l'ús esportiu i eximir les dotacions amb aquesta qualificació del compliment de l'apartat 11 de l'article 85 de les ordenances generals del Pla, relatiu a la distància mínima de 100 metres entre locals que alberguen activitats incloses en els grups B i C, i tenint en compte que:  
I. En les ordenances particulars de la normativa del vigent Pla General i quant a la regulació del sòl dotacional, l'apartat 2.5 del Pla distingix diversos subtipus entre els quals es troben les dotacions de caràcter recreatiu i esportiu, a les quals se li aplica l'ordenança Z-RD. Aquesta ordenança regula les instal·lacions i zones declarades en el Pla d'ús recreatiu i esportiu i distingix entre RD-SR sociorecreatiu i RD-DE esportiu.  
Dins d'aquesta ordenança s'inclou la regulació detallada dels diferents usos. Concretament, per a l'ús d'oci i esbargiment està "permés el tipus A, lligat a la instal·lació esportiva", no obstant això, en una atenta lectura de les determinacions sobre ús i destinació del sòl i l'edificació observem que únicament es té en compte l'ús esportiu, però no el sociorecreatiu.   
II. La modificació proposada té com a objecte afegir l'ús sociorecreatiu en l'ordenança particular Z-RD, en aquells casos en què únicament es contemplava l'ús esportiu i eximir les dotacions amb aquesta qualificació del compliment de l'apartat 11 de l'article 85 de les ordenances generals del Pla, relatiu a la distància mínima de 100 metres entre locals que alberguen activitats incloses en els grups B i C (salons de jocs recreatius, sales de bingo i semblants i establiments amb música).  
  
III. La modificació proposada no altera les directrius definitòries de l'estratègia d'evolució urbana i d'ocupació del territori i és coherent amb el model urbanístic establit pel Pla General, sense alterar la imatge que el Pla va voler per a aquesta zona complint amb el que disposa l'article 13.5 de la Llei d'Ordenació del Territori i Paisatge.  
  
A més, la modificació proposada manté l'equilibri de les dotacions públiques a què es referix l'article 94 de la Llei Urbanística Valenciana en parlar de les condicions que s'han de respectar en la redacció de les modificacions dels plans.  
IV. De conformitat amb el que establix l'article 37.1 de la Llei Urbanística Valenciana, en relació amb l'article 120 del Reglament d'Ordenació i Gestió Territorial, les modificacions proposades afecten determinacions que tenen la consideració d'ordenació detallada i no afecten cap dels elements de l'ordenació estructural enumerats per l'article 36 de la Llei Urbanística Valenciana.  
  
V. Els articles 142 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana i 171 d'aquest, regulen el contingut i característiques dels documents que integren un pla general. Els documents que integren el projecte de modificació són memòria informativa, memòria justificativa i normes urbanístiques  
VI. Atenent l'objecte de la modificació, no resulta necessari suspendre l'atorgament de llicències previst en l'article 101 de la Llei Urbanística Valenciana i es manté el règim actual d'edificació de les parcel·les.  
VII. Segons preveu l'article 94 de la Llei Urbanística Valenciana, les modificacions dels plans es duran a terme pel procediment previst per a cada tipus de pla, i l'article 223.5 del Reglament d'Ordenació i Gestió Territorial i Urbanística Valencià establix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.   
VIII. L'article 123.1.i de la Llei Reguladora de les Bases d'Administració Local atribuïx al Ple de l'Ajuntament la competència per a l'aprovació inicial del planejament general. El present acord s'haurà d'adoptar amb el vot favorable de la majoria absoluta del nombre legal de membres del Ple, de conformitat amb el que establix l'article123.2 de la Llei Reguladora de les Bases de Règim Local.  
Per tot això, vistos els informes de l'arquitecte municipal de data 4 de novembre de 2011, del cap del Negociat Administratiu de Planejament i Gestió Urbanística de data 7 de novembre de 2011, conformat per l'assessora jurídica de Planejament i Gestió Urbanística i el secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans, s'acorda:  
  
Primer. Sotmetre a informació pública, pel termini d'un mes, la modificació del Pla General d'Ordenació Urbana de Castelló de la Plana relativa a l'ordenança particular Z-RD, a l'efecte d'al·legacions.  
  
Segon. Ordenar la inserció del corresponent anunci en el Diari Oficial de la Comunitat Valenciana, en un diari d'àmplia difusió en la localitat, així com en la pàgina web municipal».  
Cosa que es fa pública per a general coneixement i s'adverteix al mateix temps que durant el termini d'un mes les persones que estiguen interessades podran consultar l'expedient (de 09.00 a 14.00 hores, de dilluns a divendres, a les dependències de la Secció de Desenvolupament Urbanístic situades a l'avinguda Germans Bou, núm. 16) i presentar les al·legacions que creguen convenients.   
  
Castelló de la Plana, 30 de novembre de 2011.- L'alcalde en funcions del Ple: Miguel A. Mulet Taló. El secretari general: Juan Jiménez Hernandis.